alexandrainst/scandi-wiki huggingface dataset:
Fylkesvei 3414

Fylkesvei 3414 går mellom Haddeland – Neslandsvingen i Vinje kommune. Veien er 4,6 km lang.

Frem til 2019 hadde veien betegnelsen fylkesvei 852 (Telemark).

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Vinje
Liberty University

Liberty University er et kristent, baptistisk universitet i Lynchburg i Virginia i USA. Det ble grunnlagt i 1971.

Filosofien ved universitetet er konservativ og kristen-patriotisk, og studentene følger en relativt streng etisk kodeks også utenfor campus. Det er eksempelvis forbudt å kle seg i shorts eller å ha kles- eller hårmote som knyttes til «motkulturer». Det er obligatorisk andakt tre ganger per uke. Blant prominente talere ved Liberty finner vi en rekke ledende republikanere og predikanter, inklusive Ronald Reagan, Oliver North, Billy Graham, Jesse Helms, Mike Huckabee og John McCain.

Ved Liberty var det 17 606 studenter i 2006 og 701 vitenskapelig ansatte. Skolepengene samme år var US$ 15 800. Det gis eksamener opp til doktorgrad.

Referanser

Eksterne lenker 
 

Universiteter i Virginia
Baptistene
Utdanningsinstitusjoner etablert i 1971
1971 i USA
Lynchburg (Virginia)
Per Verner Rønning

Per Verner Vågan Rønning (født 9. januar 1983) er en norsk fotballtrener og tidligere fotballspiller som er hovedtrener for Levanger Fotballklubb. 

Han har tidligere spilt for Sverre, Levanger, Kongsvinger, Bodø/Glimt, svenske AIK og Rosenborg. Vågan Rønning har også 20 kamper for U21 Landslaget. 

Per Verner Vågan Rønning ble kjøpt til Glimt fra svenske AIK før 2008-sesongen, som erstatter for Erik Hoftun som la opp som spiller etter 2007-sesongen. 

7. januar 2019 ble han ansatt som ny assistenttrener for Levanger Fotballklubb. 

27. november 2019 tok han over som hovedtrener for Levanger Fotballklubb.

Referanser

Eksterne lenker 
 

Norske fotballspillere
Norske fotballtrenere
Norske fotballspillere i Sverige
Fotballspillere for Levanger FK
Fotballspillere for FK Bodø/Glimt
Fotballspillere for Kongsvinger IL Toppfotball
Fotballspillere for AIK
Fotballspillere for Rosenborg BK
Le Figaro

Le Figaro er en av Frankrikes ledende aviser. Den blir generelt sett som konservativ og støtter partiet Les Républicains.

Avisen ble etablert i Paris i 1826 som et satirisk ukeblad og tok sitt navn og motto fra komedien Barbereren i Sevilla av Beaumarchais. Mottoet er: «Sans la liberté de blâmer, il n'est point d'éloge flatteur» («Uten frihet til å kritisere er det ingen sann ros»). Den ble utgitt noe irregulært frem til 1854, hvor den ble overtatt av Hippolyte de Villemessant. I 1866 var den blitt den største avisen i Frankrike.

I dag kontrolleres Le Figaro av Serge Dassault, som er en konservativ forretningsmann, som er mest kjent for å eie fly- og våpenprodusenten Dassault Aviation. Kombinasjonen av at Dassault eier en viktig avis og er storleverandør til militæret samtidig med at han selv er borgermester og senator for UMP, har ført til en del kritikk.

Referanser

Eksterne lenker 
 

Franske aviser
Aviser etablert i 1826
Fylkesvei 3412

Fylkesvei 3412 går mellom Hylland og Øyfjell i Vinje kommune. Veien er 13,2 km lang.

Frem til 2019 hadde veien betegnelsen fylkesvei 854 (Telemark).

Kommuner og knutepunkter 

  Hylland
  Øyfjell

Referanser

Eksterne lenker 
 Vegvesenets vegkart 
 

Fylkesveier i Vestfold og Telemark
Veier i Vinje
Long Island University

Long Island University er et privat, ikke-kommersielt universitet grunnlagt 1926 i Brooklyn, NY, og har ytterligere to campuser i Brookville (1954) og Brentwood (1959), NY. 

Det var følgende studenttall og antall vitenskapelig ansatte i 2006:
 LIU Brooklyn – 8 144 (954)
 LIU Brookville – 8 494 (834)
 LIU Brentwood – 1 115 (110)

Det gis undervisning opp til doktorgradsnivå ved Brooklyn og Brookville, og til mastergradsnivå ved Brentwood.

Eksterne lenker
 Long Island University

Universiteter i New York City
Utdanningsinstitusjoner etablert i 1926
1926 i New York (delstat)
Kfar Saba

Kfar Saba eller Kefar Sava (hebraisk:  Kfar Sava) («bestefars landsby» eller «Sabas landsby») er en by i Sharon-området i Sentraldistriktet i Israel.

Historie 
Området Kfar Saba ble i 1892 kjøpt av en gruppe jødiske sionistiske nybyggere, men dette viste seg snart å være et dårlig kjøp, da landet lå i et øde og uutviklet område og dessuten langt fra alle andre jødiske beboelser. I 1896 kjøpte baron Edmond James de Rothschild området og videresolgte det til landsmenn fra Petah Tiqwa, som igjen videresolgte det til andre, hovedsakelig nye immigranter. Men den osmanske (tyrkiske) regjering nektet å gi byggetillatelse, så de første nybyggere ble nødt til å bo i hytter av leire og halm. De levde av å dyrke vin, mandler og oliven. Først i 1912 fikk de byggetillatelse til å oppføre mer permanente bygninger.

Under 1. verdenskrig ble Kfar Saba ødelagt under kamper mellom britene og tyrkerne. Samtidig kom det rundt tusen flyktninger fra Tel Aviv og Jaffa. Tyrkernes forsøk på å gjenhuse flyktningene og Kfar Sabas innbyggere mislykkes på grunn av pogromene i 1921. Samme år vendte de tilbake, og i 1924 kom der flere nye tilflyttere.

Under det arabiske opprøret i årene 1936–1939 såvel som under den arabisk-israelske krig i 1948 og seksdagerskrigen i 1968 ble Kfar Saba gjentatte ganger angrepet av arabere fra Saba og andre nærliggende landsbyer.

I mai 2004 offentliggjorde oljeforskningsselskapet Givot Olam at det hadde gjort store oljefund i under Kfar Saba.

Vennskapsbyer 
  Beit Jann, Israel
  Columbus, Ohio, USA
  Delft, Nederland (siden 1968)
  Mülheim, Tyskland
  San José, Costa Rica
  Wiesbaden, Tyskland

Referanser

Eksterne lenker 
 
  Kfar Sabas ungdomsstyres offisielle hjemmeside 
  Kfar Saba Museum
  Kfar Saba, fotografier

Byer i Israel
Sentraldistriktet
Bosetninger etablert i 1903
1903 i Asia
Engels

For den tyske filosofen se Friedrich Engels.

Engels (russisk: Э́нгельс) er en by i Saratov oblast i Russland. Byen er en havneby ved elva Volga, og ligger vis-à-vis Saratov som den er knyttet til med ei bru (siden 1965).

Byen ble grunnlagt i 1747 som Pokrovskaja sloboda (russisk: Покровская слобода). Den fikk bystatus og nytt navn, Pokrovsk (russisk: Покровск), i 1914. Dens tyske navn var Kosakenstadt. Den ble i 1924 hovedstad i den Volga-tyske autonome sosialistiske sovjetrepublikk, som nå er en del av Saratov oblast. Den fikk sitt nåværende navn Engels i 1931, oppkalt etter Friedrich Engels.

Byen ble grunnlagt av ukrainske nybyggere, og ble bosatt av tyskere i Katarina den stores regjeringstid. 

Byen er tilholdssted for Engels-1, Russlands største og mest aktive strategiske bombeflybase.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1989 || align=right | 181 201 || Folketelling 1989
|-
| 2002 || align=right | 193 984 || Folketelling 2002
|-
| 2010 || align=right | 202 419 || Folketelling 2010
|}

Referanser

Eksterne lenker 
 

Byer i Saratov oblast
Byer ved Volga
Bosetninger etablert i 1747
1740-årene i Russland
1747 i Europa
Kiryat Malakhi

Kiryat Malakhi (hebraisk: קִרְיַת מַלְאָכִי, også Qiryat Malakhi eller Kiryat Malachi) er en bystyrestyrt kommune i Israels Sørdistrikt, 17 kilometer fra Ashkelon. Ifølge Israels statistiske sentralbyrå (CBS) hadde byen ved slutten av 2004 en befolkning på 19 400 innbyggere. Stedets embetsområde er på 5 000 dunamer (fem km²). Moshe Katsav, den åttende presidenten i Israel, var tidligere borgermester i Kiryat Malakhi.

Historie 
Kiryat Malakhi, direkte oversatt «englenes by», ble grunnlagt i 1951 som en ma'abara, eller teltby, som et hjem for de mange jødiske immigrantene som ankom i statens første år, hvorav mange var jødiske innvandrere fra arabiske land. Navnet ble valgt for å ære det jødiske samfunnet i Los Angeles, som bidro mye til grunnleggelsen av byen. Byen ble senere en av mange utviklingsbyer i Negev.

Moshe Katsav ble valgt til borgermester i 1969 i en alder av 24. Hans yngre bror, Lior Katsav, var også borgermester i Kiryat Malakhi.

Demografi 
Ankomsten av nye immigranter fra den tidligere Sovjetunionen og Etiopia i senere tid har ført til at innbyggertallet i Kiryat Malakhi har økt med 40 %. Det bor rundt 20 500 i byen (2008).

Transport 
Kiryat Malakhis hovedtransportåre er Malachi Junction (også kjent som Tzomet Qastina, etter den tidligere arabeiske landsbyen som lå der byen ligger i dag).

Referanser

Eksterne lenker 
 

Byer i Israel
Sørdistriktet
Bosetninger etablert i 1951
1950-årene i Israel
Peter Hesse Overgaard

Peter Hesse Overgaard (født 19. mai 1954) er en  dansk skuespiller.

Biografi 

Peter Hesse Overgaard reiste i 1971 til USA for at arbeide på amatørbasis med teater. Han vendte tilbake et par år etter og ble utdannet ved Team Teatret i Herning. Etter avsluttet skuespillerutdannelse i 1977 var han i Vancouver i Canada for å medvirke i en Brecht-forestilling. I årene 1978 til 1981 var han medlem av Teatret Dueslaget og begynte i 1982 å arbeide frilans ved en rekke teatre i København, bl.a. Fiolteatret, Husets Teater, Bådteatret, Det Danske Teater, Det ny Teater, Café Teatret og Mammut Teatret. Peter Hesse Overgaard har dessuten medvirket i mange spillefilm med hovedroller, blant annet i Søren Kragh-Jacobsens Isfugle, i Jeg elsker dig, To mand i en sofa og i Helle Ryslinges Sirup. Dessuten var han på rollelisten i Christian Kampmanns saker om Familien Gregersen. I TV-serien Krøniken hadde han rollen som ingeniør Funder og videre medvirket han i TV-seriene  Forsvar, Bryggeren og Rumle Hammerichs Unge Andersen.

Han har også regissert en rekke barneteaterforestillinger for sin kone Hanne Trolles teater "Månegøgl", og turnert blant annet på Grønland og i Japan. I 1989 giftet Peter Hesse Overgaard seg med Hanne Trolle (26-07-1954)

Filmologi (utvalg)

Spillefilmer

Kortfilmer 
 2003 – Zigbrandtsens dans 
 2003 – Gaden – Carsten
 1999 – You Can't Eat Fishing 
 1999 – Det sublime – Ted
 1997 – Hemmeligheder – Helles Far
 1996 – Skæbnetimen – Tricky
 1995 – Farligt venskab – Jonas far
 1995 – A Murder Mystery 
 1987 – Negerkys og labre larver – Lærer
 1987 – Jeg elsker dig – Jens

Tegnefilmer 
 2008 – Disco ormene (postproduksjon) (stemme)

TV 
 2006- 07 – Anna Pihl – Politiinspektør (9 episoder, TV-serie) 
 2004- 07 – Krøniken – Ingeniør Funder (20 episoder, TV-serie)
 2003 – Nikolaj og Julie – Prest (1 episode, TV-serie)
 2003 – Forsvar – Troels Søndergaard (1 episode, TV-serie)
 2002 – Hjerteafdelingen – Victor (TV-serie)
 2001 – Mordkommisjonen – Klaus (2 episoder, TV-serie)
 1999 – Morten Korch - Ved stillebækken – Gorm Sørensen (TV-serie)
 1998 – Strisser på Samsø – "Blodets bånd" – Frederik (TV-serie)
 1997 – Strisser på Samsø – "Kikkertsyn" – Frederik (TV-serie)
 1996 – Bryggeren – A C Werner (mini-TV-serie)
 1996 – Charlot og Charlotte – Tjener (mini-TV-serie)
 1995 – Landsbyen – Journalist i Ekstra bladet (1 episode, TV-serie)

Priser 
 1987 – Bodilprisen for beste mannlige birolle i filmen Flamberede hjerter.
 1987 – Robertprisen for årets mannlige birolle i filmen Flamberede hjerter.
 1984 – Bodilprisen for beste mannlige hovedrolle i filmen  Isfugle.

Eksterne lenker 
 

Danske skuespillere
Bodilprisen for beste mannlige hovedrolle
Bodilprisen for beste mannlige birolle
Robertprisen for årets mannlige birolle 
Personer fra København
Petrovsk

Petrovsk (russisk: Петро́вск) er en by i Saratov oblast i Russland. Den ligger ved elva Medveditsa (en høyre sideelv til Don), rundt 100 km nordvest for Saratov.

Byen ble grunnlagt på slutten av 1600-tallet som en landsby. Den ble omorganisert til en festning av Peter den store i 1698. Bosetningen rundt festningen ble kalt Petrovsk etter tsaren. Byrettigheter ble innvilget i 1780.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 1989 || align=right | 34 778 || Folketelling 1989
|-
| 2002 || align=right | 33 956 || Folketelling 2002
|-
| 2010 || align=right | 31 160 || Folketelling 2010
|}

Referanser 

Byer i Saratov oblast
Bosetninger etablert i 1698
1690-årene i Russland
Årets frilanser

Årets frilanser er en journalistpris som tildeles av Frilansjournalistene/NJ som er en egen seksjon i Norsk Journalistlag.

Mottakere
1989: Otto Risanger
1990: Tron Øgrim
1991: Øyvind Thorsen
1992: ingen pris
1993: Bente Riise, dokumentar Mor Russlands døtre, Gyldendal 1992
1994: Victor Dimola/Una Thoresen
1995: Are Kalvø, humor
1996: Bo-Aje Mellin, foto, gammel kirkekunst
1997: Arne Eriksen, gravejournalistikk
1998: Rune Andersen, sosialjournalistikk og allsidighet
1999: Maria Fuglevaag Warsinski, kortfilm, dokumentar fra Srebrenica
2000: Eva Lind Karlsen, bok om å være HIV-smittet
2001: Eric Scobie, krigsavisene/samlet og publisert historisk dokumentasjon.
2002: Åsne Seierstad, dokumentar: Bokhandleren i Kabul
2003: Kiki Sørum, motebok/virke som motejournalist
2004: Anne Lise Flavik, dokumentarbok: Fattig talt
2005: I anledning Frilansjournalistene/NJ 25-årsjubileum ble delt ut tre priser
Ane Charlotte Five Aarseth, dokumentar om bestefars samfunnsinnsats
Erling Borgen, TV-dokumentar
Lars Aarønæs, språkjournalist
2006: Ingebjørg Jensen, historisk TV-dokumentar
2007: Morten Løberg, fotograf
2008: Marit Bendz og Heidi Hattestein, journalister
2009: Rune Eraker, fotograf og journalist
2010: Anders Sømme Hammer, journalist
2011: Øyvind Strømmen, journalist
2012: Andrea Gjestvang, fotograf
2013: Åshild Eidem, journalist 
2014: Kjetil Stormark, journalist 
2015: Maren Sæbø, journalist 
2016: Christina Skreiberg, journalist/fotograf
2017: Sindre Leganger , journalist
2018: Henrik Evertsson, fotojournalist
2019: Kyrre Lien, fotojournalist
2020: Morten Risberg

Referanser

Norske mediepriser
Hans Martin Gjedrem

Hans Martin Gjedrem (født 6. juni 1980 i Valldal i Norddal kommune) er en norsk tidligere skiskytter som var på det norske rekruttlandslaget. Han var en god langrennsløper, men slet litt med skytingen. Hans beste resultat i verdenscupen i skiskyting ble en 3.-plass på sprint i Lahtis i Finland i sesongen 2006/07, bare slått av Alexander Os på 2.-plass og Raphaël Poirée på 1.-plass.

Gjedrem har også hevdet seg innen motbakkeløp, i Geiranger i 2009 tok han gull og i 2005 bronse i NM i motbakkeløp i Loen.

Referanser

Eksterne lenker 
 

Norske skiskyttere
Norgesmestere i skiskyting
Norske motbakkeløpere
Personer fra Norddal kommune
Fødsler i 1980
Jelenia Góra

Jelenia Góra (tysk Hirschberg, tsjekkisk Jelení Hora, tidligere Hiršberk) er en distriktsnivåby i det sørvestlige Polen. Byen ligger i det nederschlesiske voivodskap helt på grensen mot Tsjekkia.

Historie
Byen skal ha blitt grunnlagt mellom 1108 og 1111 og ble utvidet av hertug Bolesław II av Legnica i 1241. Landsbyen ble by etter magdenburgsk rett i 1288. I 1526 kom byen under det habsburgske Østerrike som Hirschberg, og ble senere annektert sammen med Nedre Schlesien av Kongeriket Preussen under de schlesiske krigene. Byen ble del av det tyske riket etter samlingen av 1871, og var en av de største byene i provinsen Schlesien. Etter første verdenskrig ble byen del av provinsen Nedre Schlesien i 1919. Etter slutten av andre verdenskrig kom byen under polske myndigheter som følge av Potsdamkonferansen, og ble offisielt kjent under sitt polske navn Jelenia Góra. De gjenværende tyske innbyggerne ble utvist vestover og erstattet med polske nybyggere.

Vennskapsbyer
Bautzen, Cervia, Erftstadt, Heidelberg, Jablonec nad Nisou, Randers, Sjeverodnetsk, Tequila, Tyler, Valkeakoski, Vladimir

Eksterne lenker 
 

Provinsen Nedre Schlesien
Byer i det nederschlesiske voivodskap
Kursteder
Bosetninger etablert på 900-tallet
Bosetninger første gang omtalt i 1281
Byer grunnlagt i 1288
Bolesławiec

Bolesławiec (tysk: Bunzlau) er en by i Sørvest-Polen. Byen ligger i Nederschlesiske voivodskap og har litt over 40 000 innbyggere.

Eksterne lenker
 Offisiell nettside for Bolesławiec
 Lokale selskaper og organisasjoner
 på engelsk
 Bolesławiec.org – Lokale nyheter (på Polish)
 PKP Bolesławiec – togstatsjon
 Bunzlau (Bunzel(au)) on 

Byer i det nederschlesiske voivodskap
Bosetninger første gang omtalt i 1201
Byer grunnlagt på 1200-tallet
Świdnica

Świdnica er en by i Sørvest-Polen, i det nederschlesiske voivodskap. Byen har 60 317 innbyggere ifølge estimater fra 2006. Fredskirken i Świdnica står på UNESCOs verdensarvliste.

Eksterne lenker 
 

Provinsen Nedre Schlesien
Byer i det nederschlesiske voivodskap
Bosetninger første gang omtalt i 990
Byer grunnlagt i 1267
Khvalynsk

Khvalynsk (russisk: Хвалы́нск) er en by i Saratov oblast i Russland. Den ligger rundt 180 km nordøst for Saratov.

Byen Khvalynsk ble grunnlagt i 1556 som en russisk utpost på Sosnovyj-øya i Volga. I 1606 ble hele bosetningen flyttet til stedet hvor dagens Khvalynsk ligger, og ble kjent som Sosnovyj Ostrov (russisk: Сосновый Остров, oversatt: Granøya). I 1780 fikk byen innvilget byrettigheter og fikk nytt navn, Khvalynsk. 

Byens navn (i likhet med det gamle navnet på Det kaspiske hav, «Khvalynsjøen») er avledet fra navnet «Khwalis» for innbyggerne i Khwarizm.

På 1700- og 1800-tallet var Khvalynsk kjent som et lokalt senter for handel med brød og jordbruksprodukter. Den var også et av sentrene for de gammeltroende.

Demografi 
Befolkningsutvikling:
{| class="wikitable"
|-
! År || Folketall || Kilde
|-
| 2002 || align=right | 13 752 || Folketelling 2002
|-
| 2010 || align=right | 13 094 || Folketelling 2010
|}

Referanser

Eksterne lenker 
 

Byer i Saratov oblast
Byer ved Volga
Bosetninger etablert i 1556
1550-årene i Russland
Chełm

Chełm (tysk: Kulm, ukrainsk: Холм) er en by i sørøst Polen som har 68 160 innbyggere. Byen ligger i Lublin voivodskap, 25 km fra grensen mot Ukraina.

Kjente mennesker fra Chełm 

Mikhailo Hrusjevski, ukrainsk historiker.

Vennskapsbyer
 Kovel (Ukraina)
Morlaix (Frankrike)
 Utena Litauen
 Sindelfingen (tyskland)
 Knoxville, Tennessee Knoxville, USA

Byer i Lublin voivodskap
Biała Podlaska

Biała Podlaska er en by i sørøst Polen. Byen har 59 047 innbyggere og ligger i Lublin voivodskap.

Eksterne lenker 
 

Byer i Lublin voivodskap
Etableringer i 1481
Ma’abarot

Ma'abarot (hebraisk: ) var flyktningleirer i Israel på 1950-tallet. Ma'abarot var ment for å skaffe husly for den store tilstrømningen av nye Olim (Jødiske immigranter) som ankom den nylig selvstendige staten Israel.

Det hebraiske ordet Ma'abara avleder fra ordet ma'avar (hebraisk: מעבר). Ma'abarot (flertall) var ment som midlertidige samfunn for nye ankomster. Immigranter som ble huset i disse samfunnene var flyktninger fra Europa og Midtøsten.

Med tiden så ble Ma'abarotene forvandlet til byer, og ble absorbert som nabolag til byer de var knyttet til, og innbyggere ble forsynt med permanent hus. Den plutselige ankomsten av over 130 000 irakiske jøder i Israel tidlig på 1950-tallet betydde at nesten én tredjedel i Ma'abarah-innbyggerne var av irakisk opprinnelse. Ved slutten av 1949 hadde det vært 90 000 jøder huset i Ma'abarot; ved slutten av 1951 var denne befolkningen økt til over 22 000 folk, i omtrent 125 separate samfunn. Ma'abarot-innbyggere ble installert i telt eller i midlertidige boliger. Over 80 % av innbyggerne stammet fra Midtøsten (på grunn av jødenes utvandring fra araberlandene).

Forholdene i Ma'abarotene var veldig ubehagelige, med veldig mange mennesker som delte sanitærfasilitetene. I ett samfunn ble det rapportert at det var 350 mennesker for hver dusj og 56 til for hvert toalett.

Antallet mennesker som var huset i Ma'abaroter begynte å gå ned i 1952, og den siste Ma'abarot ble stengt en gang rundt 1963. Ma'abaroter som ble til byer er blant annet Qiryat Shemona, Sderot, Beit She'an, Yokneam, Or Yehuda og Migdal HaEmek.

Referanser

Israels historie
Puławy

Puławy er en by i det østlige Polen. Byen hadde  innbyggere i 2006 og ligger i Lublin voivodskap, ikke langt fra grensen mot Ukraina.

Eksterne lenker 
 

Byer i Lublin voivodskap
Byer ved Wisła
Kjetil Johnsen (journalist)

Kjetil Johnsen (født 1972 i Arendal) er en norsk TV-produsent, journalist og programleder. Han har jobbet i NRK i en årrekke, både i NRK Østfold, Sørlandssendinga, Dagsnytt og Dagsrevyen som reporter. I 2004 stiftet han produksjonsselskapet Novemberfilm, som leverer film- og TV-produksjoner til alle de store kringkastingsselskapene i Norge og Norden. Selskapet ble kjøpt opp av MTG i 2013 og er i dag en del av Fremantle. 

Han har utviklet og vært produsent/executive på en rekke store TV-produksjoner og var også fast programleder for serien Etterlyst, sammen med krimeksperten Finn Abrahamsen. Programmet gikk på Viasat 4 mandagskveldene høsten 2007 og våren 2008. Fra 2011 var Johnsen programleder/reporter i programmet Insider i 10 sesonger, programmet sendes på kanalen MAX/Dplay.

NRK-journalister
Norske programledere
Programledere for NRK
Personer fra Arendal kommune
Hertug av Teck

Hertugene av Teck var fra 1187 til 1439 en sidelinje av huset Zähringen, med navn etter Burg Teck i dagens Baden-Württemberg.

Adalbart av Teck, en sønn av Konrad I av Zähringen, arvet en rekke besittelser omkring denne borgen. Etter sin brors død tok Adalbert tittelen hertug av Teck.

Enkelte historikere tror at Konrad II av Teck ble valgt til konge av romerne etter keiser Rudolf Is død, men at han ble myrdet av sine motstandere under reisen til Frankfurt am Main.

I det 13. århundre delte linjen seg i Teck-Oberndorf og Teck-Owen. Den førstnevnte døde ut i 1363. Dens besittelser ble arvet av Fredrik av Teck-Owen og solgt til grevene av Hohenberg i 1374. Linjen Teck-Owen kom 1365 i besittelse av herskapet Mindelheim, men måtte allerede 1386 selge sitt stamland rundt Burg Teck. Linjen av hertuger døde ut med Ludwig II av Teck, som fra 1412 til sin død i 1439 var patriark av Aquileia.

I 1495 fikk Eberhard I av Württemberg tildelt tittelen hertug av Teck av keiser Maximilian I. Tittelen ble senere ført av en sidelinje av fyrstehuset i Württemberg. Et medlem av denne sidelinjen, Maria av Teck (1867–1953), ble britisk dronning gjennom sitt ekteskap med Georg V av Storbritannia.

Huset Zähringen
Baden-Württemberg
Historiske stater
Zion nasjonalpark

Zion nasjonalpark er en nasjonalpark i delstaten Utah, USA. Parken ble etablert 31. juli 1909, og er på 593 km². Den viktigste naturattraksjonen i parken er den 24 km lange Zion Canyon som er dannet av Virgin Rivers nordlige løp. Canyonen, som er 800 m dyp på det dypeste, løper gjennom et fjellområde av rødlig Navajosandstein.

Parken ligger innenfor flere ulike ulike landskapstyper (Coloradoplatået, Great Basin og Mojaveørkenen), og har derfor fire distinkt ulike biotoper innenfor sine grenser: ørken, flommarksskogsmark, åpen blandingsskog og barskog. Det er derfor et svært variert plante- og dyreliv i parken; 289 fuglearter, 75 pattedyrarter (herunder 19 ulike flaggermusarter) og 32 krypdyrarter. 
 
Det laveste punktet i parken er ved 1 128 meter ved Coalpits Wash og det høyeste punktet er på 2 660 meter ved Horse Ranch Mountain. 

Den åkerdyrkende Anasazikulturen hadde tilhold her inntil ca. år 1300. Paiute- og ute-stammene bodde her senere, og praktiserte en seminomadisk åkerbrukskultur. Spanske misjonærer kom hit i 1776, og mormonske bønder slo seg ned ved Virgin River i 1847. Det var mormonerne som satte navnet Kolob på et av områdene.  

Parken ble først fredet i 1909 som Mukuntuweap National Monument, i den hensikt å verne canyonen. Den fikk navnet Zion i 1918 og status som nasjonalpark i 1919. Den nordvestlig del av nasjonalparken, Kolob Canyons, ble først fredet som en selvstendig enhet i 1937, under navnet Zion National Monument, og ble innlemmet i nasjonalparken i 1956. Gjennom National Wilderness Preservation System ble en del av parken i 2009 ytterligere vernet mot inngrep under navnet Zion Wilderness.

Eksterne lenker 
 
 wilderness.net Zion Wilderness

Nasjonalparker i USA
Utahs natur
Verneområder opprettet i 1909
1909 i USA
Utahs geografi
Iron County (Utah)
Kane County (Utah)
Washington County (Utah)
1900-årene i Utah